[{"text_idx": "#000001", "text": "Alig\u0302i al La Stelo, signifas antau\u0306 c\u0302io subteni la agadojn ligitajn kun Esperanto en G\u0302enevo kaj en la c\u0302irkau\u0306aj\u0302o."}, {"text_idx": "#000002", "text": "La kotizoj estas uzitaj c\u0302efe por kovri la elspezojn por la funkciado de la asocio, nome organizado de eventoj, etaj elspezoj (sendoj, varbiloj, ekspozicia materialo...), por flegi tiun-c\u0302i retpag\u0302aron kaj por venigi interesajn prelegantojn."}, {"text_idx": "#000003", "text": "Vi deziras membrig\u0302i ? Estas facile ! Vi nur devas pagi la jarkotizon kaj poste plenigi la alig\u0302formularon c\u0302i-sube. Ni kontaktos vin kiel eble plej frue por konfirmi vian alig\u0302on."}, {"text_idx": "#000007", "text": "Banka g\u0302iroRicevi g\u0302ir-bultenonPayer par carte bancaire"}, {"text_idx": "#000008", "text": "Mi g\u0302iras la monon al la pos\u0302t-konto de La Stelo :\nNomo kaj adreso de la banko :"}, {"text_idx": "#000010", "text": "Statuto de Esperanto-Grupo \u201cLa Stelo\u201d Gene\u0300ve"}, {"text_idx": "#000011", "text": "Art. 1 Nomo, celo, sidejo"}, {"text_idx": "#000012", "text": "Sub la nomo Esperanto-Grupo \u201cLa Stelo\u201d Gene\u0300ve, franclingve Socie\u0301te\u0301 d\u2019espe\u0301ranto \u201cLa Stelo\u201d Gene\u0300ve, ekzistas societo, kiu celas praktiki, studi kaj diskonigi la internacian lingvon Esperanto, interalie kiel lingvon, kiu faciligas integrig\u0302on en la kosmopolita g\u0302eneva socio. Por atingi tiun celon, la grupo arang\u0302as regulajn kunvenojn, paroladojn, kursojn kaj informas pri Esperanto. La grupo havas sian sidejon en G\u0302enevo. Gi estas politike kaj religie neu\u0306trala, sen celo komerca surbaze de artikolo 60 de la Svisa Civila Kodo. La enspezoj de la societo konsistas el kotizoj, donacoj, heredaj\u0302oj, subvencioj kaj vendoj de esperantaj\u0302oj."}, {"text_idx": "#000013", "text": "La grupo konsistas el membroj : a) aktivaj; b) simpatiantaj; c) honoraj; f) kolektivaj."}, {"text_idx": "#000014", "text": "La membreco komencig\u0302as per kotizpago. La kolektivajn membrojn akceptas la komitato. C\u0302iu membro, krom la honoraj, pagas kotizon fiksitan c\u0302iujare de la jarkunveno. La membroj klopodu perfektig\u0302i en Esperanto kaj disvastigi g\u0302in. Plejeble ili portu la insignon de Esperanto. La aktivaj membroj, la paroj, la studentoj, la emeritoj kaj la honoraj membroj rajtas elekti, voc\u0302doni kaj povas esti elektitaj. La membroj ne persone respondecas pri la societaj sindevigoj kaj s\u0302uldoj, kiujn garantias nur la societa havaj\u0302o. La membroj ne havas rajton je la societa havaj\u0302o."}, {"text_idx": "#000015", "text": "La membreco finig\u0302as . a) per libervola eksig\u0302o; b) per eksigo, lau\u0306 decido de la jarkunveno, post averto de la komitato, se la membro agas intence kontrau\u0306 la celoj de la grupo; c) per nekotizado dum la pasinta jaro."}, {"text_idx": "#000016", "text": "La grupo estas gvidata de komitato el minimume tri membroj. Ili elektas inter si la diversajn necesajn funkciojn. La komitato rajtas inviti al siaj kunvenoj honorajn membrojn kaj kunlaborantojn kun konsulta voc\u0302o. Se dum la jaro komitatano eksig\u0302as, la komitato mem povas elekti anstatau\u0306anton g\u0302is la venonta jarkunveno. La komitato kunvenas lau\u0306bezone kaj estas voc\u0302donrajtigita, se c\u0302eestas almenau\u0306 duono de g\u0302iaj anoj. C\u0302e voc\u0302-egaleco decidas la prezidanto. C\u0302iu komitatano rajtas reprezenti la societon kadre de siaj funkcioj, de la agadprogramo kaj de la bug\u0302eto."}, {"text_idx": "#000017", "text": "La jarkunveno okazas c\u0302iujare dum la unua kvarono de la jaro, La komitato anoncas la kunvokon al jarkunveno, g\u0302ian tagordon kaj proponon de agad-programo almenau\u0306 unu semajnon antau\u0306e. La jarkunveno akceptas agad-raporton kaj kontojn pri la pasinta jaro. G\u0302i elektas la komitaton, fiksas la kotizojn kaj la agad-programon por la venonta jaro kaj nomas la honorajn membrojn. La jarkunveno nomas du kaskontrolantojn, kiuj ne estu anoj de la komitato. Se c\u0302eestanta membro tion petas, elekto devas okazi per sekreta voc\u0302dono. La komitato au\u0306 kvinono de la membraro rajtas kunvoki eksterordinaran jarkunvenon."}, {"text_idx": "#000019", "text": "Decido pri malfondo de la grupo devas okazi en g\u0302enerala kunveno. Propono de malfondo devas esti publigita kun la tagordo de la g\u0302enerala kunveno. En kazo de malfondo de la asocio, la tuto de la disponebla aktivo estos atribuita al iu institucio de publika utileco, institucio kun celo analoga al tiu de la asocio, kaj g\u0302uanta senimpostig\u0302on. Neniakaze, la bonhavo povos esti redonita al la fizikaj fondintoj au\u0306 al la membroj, ankau\u0306 ne esti uzata por ties profito, tute au\u0306 parte, lau\u0306 ia ajn maniero."}, {"text_idx": "#000020", "text": "La alig\u0302o de la membroj al nacia, internacia au\u0306 aliaj Esperanto-organizoj estas lau\u0306vola."}, {"text_idx": "#000021", "text": "Art. 9 Proponoj kaj statuts\u0302ang\u0302o"}, {"text_idx": "#000022", "text": "C\u0302iu membro rajtas iam ajn fari proponojn al la komitato au\u0306 al la jarkunveno. La statuto estas s\u0302ang\u0302ebla nur en jarkunveno. Proponoj de statutmodifoj devas esti publikigitaj kun la tagordo de la jarkunveno."}, {"text_idx": "#000023", "text": "La nuna statuto, kiu nuligas la antau\u0306an, estis aprobita la 24an de februaro 1977 kaj modifita la 8-an de marto 1996, la 7-an de marto 2000 ; la 5-an de marto 2002 kaj la 2-an de septembro 2008."}, {"text_idx": "#000025", "text": "\u00ab Svisujo, kiu ne havante ian nacian lingvon, estas la plej neu\u0306trala lando en la tuta Eu\u0306ropo, estas la plej bona loko por kongreso neu\u0306trale-homa, kaj mi esperas, ke tie c\u0302iuj Esperantistoj sentos sin bonege. Mi ec\u0302 antau\u0306vidas iam la tempon, kiam Svisujo farig\u0302os la natura konstanta centro de la tuta Esperantistaro. \u00bb"}, {"text_idx": "#000026", "text": "Efektive, G\u0302enevo farig\u0302os lulilo de la internacia esperanto-movado, en kiu g\u0302enevanoj longe unuarange rolos. Cetere, en G\u0302enevo disvolvig\u0302os loka esperanto-vivo aparte bunta."}, {"text_idx": "#000029", "text": "En 1905, revene de la 1-a internacia Kongreso de la Esperantistoj, Zamenhof kaj lia edzino Klara pasas tra G\u0302enevo, kie ili log\u0302as je la strato Vieux-Colle\u0300ge c\u0302e The\u0301odore Renard, sekretario"}, {"text_idx": "#000030", "text": "de SES kaj redaktoro de la revuo Svisa Espero. Por memorigi tiun viziton, Edmond Privat kaj Pierre Bovet iniciativas la almeton en 1934 de memortabulo (cetere tiu tabulo estos renovigita en 1984, fine relokigita en 2009 c\u0302eeste de la urbestro de G\u0302enevo). Ankau\u0306 en 1905 fondig\u0302as 2 lokaj grupoj : Esperanta Societo La Stelo, kiun fondas kaj dum 16 jaroj prezidas Henri Dubois (kies filino Stella restos membro de La Stelo dum pli ol 50 jaroj), kaj Grupo Esperantista de Carouge, kiun fondas f-ino E. Damont-Pichat."}, {"text_idx": "#000031", "text": "La 2-a internacia Kongreso de la Esperantistoj do okazas dum 1906 en G\u0302enevo \u2013 en Victoria Hall \u2013 kun 818 partoprenantoj ; Privat estas ties g\u0302enerala sekretario. Dum la kongreso"}, {"text_idx": "#000032", "text": "fondig\u0302as Internacia Esperanta Scienca Asocio kun oficejo je strato Bovy-Lysberg ; Rene\u0301 de Saussure, sekretario de la asocio, ankau\u0306 redaktoras Internacian Sciencan Revuon de 1907 g\u0302is 1910. Ankorau\u0306 en 1906 aperas \u00ab Manuel pratique de l\u2019espe\u0301ranto \u00bb, la unua lernolibro de Edmond Privat."}, {"text_idx": "#000033", "text": "Sekvas en 1909 \u00ab Karlo \u00bb kaj en 1911 \u00ab Kursa Lernolibro \u00bb ; la lernolibroj de Privat eldonig\u0302os en pli ol 10 lingvoj."}, {"text_idx": "#000034", "text": "En 1907, Hodler transprenas la redaktorecon de la revuo Esperanto (fondita la antau\u0306an jaron), kiun li konservos dum 13 jaroj. Tiun jaron, Rene\u0301 de Saussure publikigas la unuan"}, {"text_idx": "#000035", "text": "de siaj 9 reform-projektoj de Esperanto (li aperigos la lastan en 1937). Sed li ankau\u0306 publikigas en 1910 la fundamentan verkon \u00ab La construction logique des mots en Espe\u0301ranto \u00bb, en kiu li prezentas sian sciencan teorion pri la vort-formado kaj -derivado en esperanto (post unue malaprobo en 1913, la Akademio de Esperanto fine oficialigos tiun teorion en 1967). De Saussure plie estas prezidanto de SES (1908-1911 kaj 1915-1917) kaj redaktoro de Svisa Espero (1909-1910 kaj 1916-1918)."}, {"text_idx": "#000036", "text": "1908 estas la fondig\u0302jaro de la plej grava internacia societo, Universala Esperanto-Asocio (UEA), fare de Hector Hodler (kiu estos ties direktoro en 1910, poste prezidanto en 1919), nombranta jam de la unua jaro 1300 kotizantojn. La oficejo de UEA, komence je strato Bovy-Lysberg, translokig\u0302os de 1909 g\u0302is 1919 je strato Bourse."}, {"text_idx": "#000038", "text": "Privat fondas en 1910 Internacian Esperanto-Instituton kun sidejoj en G\u0302enevo, Parizo kaj Novjorko. Li redaktoras la revuon Esperanto de 1920 g\u0302is 1934. Kaj li farig\u0302as prezidanto de SES (de 1921 g\u0302is 1927) kaj de UEA (de 1925 g\u0302is 1928)."}, {"text_idx": "#000039", "text": "Germandevena, Hans Jakob komencas sian longan karieron je la servo de UEA en 1913, kiel oficisto c\u0302e la Centra Oficejo en G\u0302enevo. Dum la 1-a mondmilito, li organizas la Dummilitan Helpservon"}, {"text_idx": "#000040", "text": "de UEA (DH) \u2013 servo transiganta la pos\u0302taj\u0302ojn inter esperantistoj de militantaj landoj kaj riceviganta monon kaj pakaj\u0302ojn al esperantistaj militkaptitoj. Post la milito, Jakob farig\u0302as g\u0302enerala sekretario de UEA kaj poste direktoro de 1923 g\u0302is 1934."}, {"text_idx": "#000041", "text": "Post unu jaro en Berno, la oficejo de UEA reinstalig\u0302as en G\u0302enevo (en 1920 je bulvardo The\u0301a\u0302tre kaj ekde 1929 en Tour de l\u2019Ile). Ankau\u0306 en 1920 fondig\u0302as la G\u0302eneva Klubo Gimnaziano. Sed tiun jaron precipe markas malfermig\u0302o c\u0302e Ligo de Nacioj (LDN) de debato pri esperanto, kiu okupos la novan internacian organizaj\u0302on dum 4 jaroj. Danke al instigo de Privat, 11 delegitoj prezentas c\u0302e la Asembleo de LDN projekton de rezolucio favora al esperanto, proponante interalie enketon pri la internacia lingvo. Post komenca malaprobo, la Asembleo sekvajare akceptas la projekton de enketo. Tiubaze la Sekretariejo de LDN publikigas en 1922 raporton, kiun la Asembleo oficialigos ; sed en 1923 komisiono malsukcesigos la tiurilatan rezoluci-projekton. La debato fermig\u0302os en 1924 per aprobo de rezolucio agnoskanta esperanton kiel lingvo por telegrafio."}, {"text_idx": "#000042", "text": "Dum la lerneja jaro 1921-1922 enkondukig\u0302as deviga eksperimenta esperanto-instruado en c\u0302iuj klasoj de la 7-a elementa jaro en la kantono G\u0302enevo. Tiu eksperimento ripetig\u0302os en 1928-1929."}, {"text_idx": "#000043", "text": "En 1922 okazas la 1-a G\u0302eneva Konferenco pri la Instruado de Esperanto, organizita de Pierre Bovet, fondinto de la Lernejo pri Edukaj Sciencoj ; cento da delegitoj el 28 landoj g\u0302in partoprenas, el kiuj reprezentantoj de 16 registaroj. Samjare fondig\u0302as Internacia Centra Komitato de la Esperanto-Movado, komuna organo de la naciaj societoj kaj de UEA, kies precipa tasko estas organizi la kongresojn. Kun sidejo en G\u0302enevo (je strato Mont-Blanc), tiun Komitaton el 6 membroj prezidos Privat de 1923 g\u0302is 1928. Tiu organo malfondig\u0302os en 1932, c\u0302ar la sekvan jaron la naciaj societoj farig\u0302os kolektivaj membroj de UEA."}, {"text_idx": "#000045", "text": "En 1928, Privat gvidas en la beletra fakultato de la G\u0302eneva universitato dujaran kurson pri historio kaj instrumetodoj de Esperanto."}, {"text_idx": "#000046", "text": "Madeleine Stakian ekas sian longan esperanto-aktivecon en G\u0302enevo, fondante en 1930 esperantistan h\u0302oron. Poste s\u0302i estas dungito en la UEA-oficejo de 1934 g\u0302is 1936, redaktoro de La Semanto (bulteno de la laborista Esperanto-movado), prezidanto de La Stelo (inter 1957 kaj 1994) kaj redaktoro de ties bulteno Brasikfolio. S\u0302i ankau\u0306 famig\u0302as pro siaj originalaj kaj tradukitaj poemoj."}, {"text_idx": "#000047", "text": "Bibliotekisto c\u0302e la UEA-oficejo de 1931 g\u0302is 1932, Henri Vatre\u0301 estas fakulo pri la Esperanto-literaturo kaj lau\u0306okaza poeto. Li ankau\u0306 administros la bibliotekon de La Stelo g\u0302is 1967, kiam g\u0302i estos donacita al la Biblioteko de La Chaux-de-Fonds. La Stelo restarigos sian propran bibliotekon en 1972."}, {"text_idx": "#000048", "text": "La financa krizo frapanta UEAn kau\u0306zas en 1934 nereelekton de Privat al la estraro, pro kio Stettler kaj Jakob decidas demisii de siaj postenoj. La novaj estroj deziras translokigi la sidejon de UEA al lando, kie vivo malpli kostas ; sed fronte al juraj obstakloj, ili decidas en 1936 fondi Internacian Esperanto-Ligon kun sidejo en Britio, al kiu transiras la plejmulto de la UEA-membroj (individuoj kaj landaj asocioj). Tiam Jakob refunkciigas la g\u0302enevan oficejon de UEA sub la nomo Serva Centro, en Palais Wilson de 1937 g\u0302is 1942. Komence de la 2-a mondmilito, li organizas Esperantistan Interhelpon, simila al DH de la 1-a. Jakob ankau\u0306 estas direktoro de la g\u0302eneva UEA (kiun prezidas Karl Max Liniger de 1936 g\u0302is 1941), redaktoro de la revuo Esperanto de 1942 g\u0302is 1955 kaj fine estrarano de UEA (reunuigita kun IEL) de 1947 g\u0302is 1955."}, {"text_idx": "#000051", "text": "Brasikfolio, bulteno de La Stelo, aperas ekde 1964, inter 7 kaj 12 numeroj jare (la aperritmo maloftig\u0302as ekde 2010). G\u0302ia nomo \u2013 kiu signifas france \u00ab gazeteto \u00bb \u2013 estis ideo de Claude Piron. G\u0302iaj sinsekvaj redaktoroj estas Anita Altherr-Mase\u0300 (1964-1966 kaj 1970), Hans Altherr (1967-1969), Madeleine Stakian (plurfoje kaj plej longe), Andres Bickel (1974-1978 kaj 1994-1996), Jean Rawyler (1996 kaj 1999), Louis Vidonne (1997-1998), Christiane Sixtus Pot (ekde 2000), poste Lucien Dahan. Anita Altherr farig\u0302as prezidanto ankau\u0306 en 1964 ; Hans Altherr s\u0302in anstatau\u0306as en 1967, g\u0302is 1970 kiam lin sekvas David Buhlmann."}, {"text_idx": "#000052", "text": "la una Brasikfolio en 1964"}, {"text_idx": "#000053", "text": "En 1965 komencig\u0302as la longa erao de la monataj kunvenoj de La Stelo en Institut National Genevois (g\u0302is 1972, poste de 1974 g\u0302is 1996). Antau\u0306e okazis c\u0302iusemajnaj kunvenoj en Colle\u0300ge Moderne. La tradicia Zamenhofa festo okazis c\u0302iujare en la senalkohola restoracio de la Stacidomo (g\u0302is 1972 kaj de 1975 g\u0302is 1981), poste en restoracio International (de 1982 g\u0302is 1996)."}, {"text_idx": "#000054", "text": "Armand Cotton kaj Claude Piron farig\u0302as kunprezidantoj de La Stelo en 1972. Piron estas internacie fama kiel au\u0306toro de pli ol 20 esperanto-libroj ; li estis redaktoro de la revuo Svisa Espero de 1963 g\u0302is 1966. En 1977, li gvidas en la g\u0302eneva universitato esperanto-kurson por instruistoj. Plie, li gvidos esperanto-kurson seninterrompe de 1999 g\u0302is 2008 en Maison de Quartier de Plainpalais. Cetere, de 1972 g\u0302is 1974 la monata kunvenoj de La Stelo okazas c\u0302e Centre Marignac en Lancy."}, {"text_idx": "#000056", "text": "De 1982 g\u0302is 1984, la kooperativo Literatura Foiro \u2013 interalie eldonanta la samnoman revuon \u2013 lokigas sian sidejon en G\u0302enevo, kie g\u0302i organizas en 1983 la 3-an Internacian Literaturan Forumon."}, {"text_idx": "#000057", "text": "La unua esperanto-stando c\u0302e la Librofoiro okazas en 1990 ; g\u0302i ripetig\u0302os la sekvan jaron. Poste, ekde 2004, g\u0302in organizos dum pluraj jaroj Charmian Common kaj Marie Zoller, precipe kun la asocio Espe\u0301ranto-Gene\u0300ve-Re\u0301gions fondita en 2008 kun sidejo en Saint-Genis-Pouilly."}, {"text_idx": "#000059", "text": "Beletra kolekto de G\u0302enevaj au\u0306toroj"}, {"text_idx": "#000060", "text": "De 1999 g\u0302is 2004, la monataj kunvenoj de La Stelo okazas c\u0302e restoracio Les Cheminots. Ekde 2002, Charmian Common okazigas samloke la semajnajn kunvenojn de Lunda Grupo. Poste, la monataj kunvenoj okazos en stacidomo Cornavin (2005-2007) kaj ekde 2008 en Maison des Associations."}, {"text_idx": "#000062", "text": "En 2003, manifestacio de esperantistoj kontrau\u0306 la lingvobaro okazas fronte al Palais des Nations."}, {"text_idx": "#000064", "text": "En 2007, okaze de la g\u0302enerala kunveno de SES en G\u0302enevo, La Stelo organizas disvendon kaj au\u0306kcion de la verkoj de sia biblioteko. Poste, La Stelo starigas konkurson por junuloj, danke al la testamenta postlasaj\u0302o de Anne-Marie Briner (bibliotekisto de La Stelo de 1988 g\u0302is 1994), kun premioj sumantaj 8500 frankojn ; cent konkursantoj lernas Esperanton dum 6 monatoj per propraj rimedoj."}, {"text_idx": "#000065", "text": "Iom poste, La Stelo eldonas 2 librojn. En 2011 aperas \u00ab Beletra kolekto de G\u0302enevaj au\u0306toroj \u00bb \u2013 elektitaj tekstoj kaj poemoj de Madeleine-Stakian-Vuille, Henri Vatre\u0301 kaj Claude Piron. En 2013 sekvas \u00ab De la aflikto g\u0302is la steloj \u00bb \u2013 memoroj de Ardache\u0300s Stakian, armena rifug\u0302into kaj edzo de Madeleine."}, {"text_idx": "#000067", "text": "Lau\u0306 la statutoj de La Stelo, la komitato devas konsisti el almenau\u0306 tri membroj (prezidanto, sekretario, kasisto). La nuna komitato konsistas el kvin personoj:"}, {"text_idx": "#000068", "text": "Tamen, la komitato ne laboras sole ! Multaj proponoj venas rekte de Esperanto-parolantoj de la g\u0302eneva regiono. Kiel eble plej ofte, la komitato de La Stelo provas grupigi tiujn fortojn au\u0306 kunligi ilin."}, {"text_idx": "#000069", "text": "La membroj estas c\u0302iuj kaj c\u0302iam bonvenaj c\u0302e la komitataj kunsidoj, kiuj okazas kutime la duan j\u0302au\u0306dan de c\u0302iu monato, je la 10-a horo, en la lokalo La Kelo, (rue Carteret 19). La kunsidoj estas ankau\u0306 anoncitaj je la heimpag\u0302o.Ne hezitu kontakti la komitaton : info@lastelo.ch"}, {"text_idx": "#000070", "text": "Written by stelomin on 02/12/2016. Posted in ne klasifikitaj"}, {"text_idx": "#000071", "text": "Ekparolu! estas interreta ilo elpensita kaj oferita de edukado.net. G\u0302i donas al c\u0302iuj kiuj akiris bazan konon de Esperanto eblecon babili kun boneparolantaj Esperantistoj, pere de Skype."}, {"text_idx": "#000072", "text": "Oni ne povas sufic\u0302e ofte ripeti ke lingvo estas antau\u0306 c\u0302io afero pri parolado.\nTamen multaj timas ekparoli au\u0306 bedau\u0306ras ne havi eblecojn paroli. Ekparolu! estas por ili ega s\u0302anco."}, {"text_idx": "#000074", "text": "Lernilo kaj forumo pri Esperanto"}, {"text_idx": "#000075", "text": "Senpaga plurlingva pag\u0302aro por informig\u0302i kaj lerni la internacian lingvon Esperanto."}, {"text_idx": "#000076", "text": "Franca retejo kiu entenas du kursojn por lerni Esperanton, programeto estas ankau\u0306 els\u0302utebla: "}, {"text_idx": "#000077", "text": "Plurlingva vortaro, konceptita de esperantistoj por esperantistoj. Tre facile uzebla, g\u0302i entenas multajn ekzemplojn el gravaj verkoj."}, {"text_idx": "#000078", "text": "Plena Manlibro de Esperanta Gramatiko"}, {"text_idx": "#000079", "text": "Tre kompleta gramatiko, nur en Esperanto. Grava fonto pri la ric\u0302eco kaj subtilaj\u0302ojn de la internacia lingvo !"}, {"text_idx": "#000080", "text": "Vi volas scii pli pri Esperanto, kiel vi povas progresi au\u0306 uzi g\u0302in ? Tiu rubriko estas por vi ! Alklaku la titolojn c\u0302i-sube por atingi la informojn kiuj interesas vin."}, {"text_idx": "#000081", "text": "Esperanto estas lingvo iniciatita de Ludwik Lejzer Zamenhof, kiu kreis g\u0302ian gramatikon surbaze de eu\u0306ropaj linvoj kaj reduktante esceptojn je la minimumo. La vortprovizo devenas c\u0302efe de latinidaj lingvoj, kvankam trovig\u0302as ankau\u0306 g\u0302ermanaj vortoj kaj aliaj c\u0302erpitaj en aliaj lingvoj. De post la eldono de la unua manlibro en 1887, tiu nova lingvo altiris komonumon de parolantoj kaj komencis normalan evoluan procezon ene de parolantaro kiu uzis g\u0302in en malsimilaj medioj kaj kreis kulturon ligitan al tiu lingvo. Du jardekoj poste naskig\u0302is la unuaj infanoj kiuj parolis Esperanton kun siaj gepatroj, la tiel nomataj \u201cdenaskuloj\u201d. Indas aserti, ke temas pri lingvo kreita por internacia komunikado."}, {"text_idx": "#000082", "text": "Por plibonigi viajn lingvo-konojn, trovig\u0302as kursoj en G\u0302enevo kaj retejoj kun aro da lernantoj."}, {"text_idx": "#000083", "text": "C\u0302iusemajnaj kursoj (1h30) okazas en la Popola universitato de la g\u0302eneva kantono (UPCGE) de Oktobro g\u0302is Junio, por du niveloj: komencantoj kaj progresantoj. Pliaj informaoj trovig\u0302as en la retejo de la Popola universitato."}, {"text_idx": "#000084", "text": "Kursoj en la reto :"}, {"text_idx": "#000085", "text": "Lernu!, plurlingva retpag\u0302aro senpaga por lerni Esperanton. Tiu tre populara retejo enkalkulas pli ol 100 000 registritaj uzantoj."}, {"text_idx": "#000086", "text": "Retaj au\u0306 kompufonaj programetoj :"}, {"text_idx": "#000087", "text": "Duolingo (en la angla), retejo kaj kompufona programeto dedic\u0302ita al senpaga lernado de lingvoj. Pli ol de 170 000 personoj estas registritaj en tiu anglalingva platformo por lerni Esperanton."}, {"text_idx": "#000088", "text": "Jen ideoj por praktiki Esperanton !"}, {"text_idx": "#000089", "text": "C\u0302u per vojag\u0302oj, c\u0302u per korespondado, c\u0302u per lokaj renkontig\u0302oj, ne mankas okazoj por praktiki la Internacian Lingvon."}, {"text_idx": "#000091", "text": "La eventoj de nia asocio kaj la eventoj organizitaj de lokaj Esperanto-parolantoj aperas en nia kalendaro."}, {"text_idx": "#000092", "text": "Esperanto-grupoj en G\u0302eneva regiono :"}, {"text_idx": "#000093", "text": "La Stelo regule organizas eventojn en G\u0302enevo. La asocio ankau\u0306 rilatig\u0302as kun E-grupoj de la regiono, interalie la grupoj de Lau\u0306zano (Svisujo) kaj Chambe\u0301ry (Francujo)."}, {"text_idx": "#000094", "text": "La renkontig\u0302oj de aliaj lokaj grupoj en Svisujo trovig\u0302as en la kalendaro de Svisa Esperanto Societo."}, {"text_idx": "#000095", "text": "Esperanto-renkontig\u0302oj aliloke en la mondo :"}, {"text_idx": "#000096", "text": "Pluraj retejoj arigas eventojn internaciskale, interalie la Hungara retejo Eventoj kiu proponas internacian kalendaron de Esperantistaj eventoj. Jen kelkaj ekzemploj de internaciaj eventoj :"}, {"text_idx": "#000098", "text": "SES Somera Esperanto-studado, internacia renkontig\u0302o kiu okazas c\u0302iusomere ekde 2007. La programo konsistas el E-kursoj matene, kulturaj proponoj posttagmeze kaj festaj eventoj vespere."}, {"text_idx": "#000100", "text": "Multaj E-parolantoj uzas tiun lingvon por vojag\u0302i, interalie per Pasporta Servo, senpaga gastoservo. Kreita en 1974, la sistemo proponas al siaj membroj gastigi au\u0306 akcepti aliajn membrojn (g\u0302enerale unu au\u0306 du tagojn). La ununura kondic\u0302o estas, ke la gasto parolu Esperanton."}, {"text_idx": "#000103", "text": "Protokoloj de la G\u0302eneralaj Jarkunvenoj 2016-2021"}, {"text_idx": "#000104", "text": "Protokoloj de la G\u0302eneralaj Jarkunvenoj"}]